Kirry

### Esittely

Kirry on sivuhahmo Tähtivesiputous-sarjassa. Hän on yksi Vivetin läheisimmistä ystävistä. Hänen ensiesiintymisensä on tarinassa Kirottu Polku.

## Suku

### Omat pennut

Tyttäret: Orvokki ja Kukinto. Pojat: Kookos.

## Esiintymiset

### Elossa

Kirottu Polku

Kirry on naaras Fiox, jolla on kirkkaan pinkki turkki, ja hänen käpälänsä ja häntänsä pää ovat violetit. Kirryn silmät ovat persikan väriset. Kirrylle tunnusomaista on hänen vääntynyt häntänsä. Kirryn tunteet kuvastuvat hännästä. Esimerkiksi ollessaan iloinen häntä kiertyy kerälle. Häntä oli vinossa jo silloin, kun Kirry syntyi, Kirry vitsailee aina, että hänen veljensä Omena olisi liiskannut hänen häntänsä, kun nämä eivät vielä olleet syntyneet. Omenaa tämä vitsi ei miellytä, mutta Kirrystä se on hulvaton.

Kirry on luonteeltaan erittäin äkkipikainen ja itsepäinen. Kun hän innostuu, hän innostuu tosissaan, ja toisinaan hänen rauhoittamisensa on melkoinen haaste. Vaikka Kirry onkin hiukan kuumapäinen, hän on luotettava ja hyvä ystävä. Vaikka hän onkin puhelias, Kirry on hiukan turhan innokas lähtemään tappelemaan..

Kirryn isä on kuollut, eikä hänen emonsa juuri puhunut tästä. Hän oli syntynyt melkoisessa myrskysäässä, ja niin oli myös hänen veljensä Omena. Omena ja Kirry tulevat aika hyvin toimeen, paitsi ruoka-aikaan.

```
VAROITUS! SUURIMMAT SPOILERIT TARINOIHIN ALKAVAT TÄSTÄ!

```

### Suhteet

> ***Kirrylle läheisimpiä tovereita.***
>
>

* **Auringonlasku:** Auringonlasku on Kirryn emo. Vaikka emon kanssa tulisikin erimielisyyksiä, on emo kuitenkin joku, jota kukaan ei voisi korvata.
* **Omena:** Omena, Kirryn veli. Omena ja Kirry tulevat ihan hyvin toimeen, mutta heille tulee usein riitoja aivan tyhmistä ja pienistä asioista. Kirry keksii typeriä vitsejä Omenasta, joiden avulla hän ärsyttää Omenaa. Suuri osa näistä vitseistä liittyy Omenan pulskaan ulkonäköön. Kirry ei ole ainoa, joka asiasta huomauttelee.
* **Vivet:** Vivet on läheinen ystävä Kirrylle. Heillä tosin tulee kinaa, kun johtajuudesta ei päästä selville vesille. Kirry oli ensimmäinen, joka tarjosi Vivetille ystävyyttä uudessa laumassa.
* **Puolikuu:** Kirry ajatteli, ettei koskaan tutustuisi outoon urokseen. Tilanne muuttui, kun Vivet kysyi Kirryltä, miksi Puolikuu katoili joka toinen viikko. Kirry ja Puolikuu kinastelivat toisinaan, kun Puolikuu ehdotti jotakin, joka olisi Kirryn mielestä pitänyt tehdä toisella tavalla.
* **Scorpioni:** Uros, joka löytyi kodittomana Joen Lauman ja Niittyjen Lauman väliseltä alueelta tulikin loppujen lopuksi Kirrylle ERITTÄIN läheiseksi. Kirry suhtautui ensin epäilevästi kummalliseen Fioxiin, mutta pian hän olikin umpirakastunut tähän. Tunteesta tuli ongelmallinen, kun Scorpioni tuli tunnustaneeksi, että ei juuri kaipaile rakkauselämää, ja asioita mutkisti se, että syystä tai toisesta Scorpioni pelkäsi Kirryn omituista häntää.
* **Rhambi:** Kirry oli se, joka pani merkille jonkin seuraavan heitä puiden oksilta, kun hän, Vivet ja Puolikuu olivat oudossa metsässä. Kirry suuttui siitä, että joku vakoili heitä, ja veti kyylääjän alas puusta. Rhambi ei juuri säikähtänyt Kirryn äkkipikaista luonnetta, ja Kirry hämmentyi, kun tämä tervehti häntä. Kirry ja Rhambi tulivat siinä mielessä hyvin toimeen, että kumpikin keksi typeriä ideoita, joiden estämiseen muilla oli pähkinä purtavaksi.
* **Jhingo:** Jhingo oli Rhambin tavoin Kirrylle iso yllätys. Oli lähellä, että hän olisi aloittanut tappelun tämän kanssa, kun huomasi tämänkin vakoilevan heitä pensaikosta. Se ei ollut ainoa kerta, kun Jhingon ja Kirryn kinastelut olivat äityä väkivallan puolelle. Jhingoa erityisesti näytti ärsyttävän se, kun Kirry vitsaili Rhambin ja Jhingon ovan ''Erakkopariskunta''. Toisaalta, Kirry ei ollut loppujen lopuksi väärässä..
* **Kaura:** Kaura oli Kirryn läheisin lapsuudenystävä, ja he olivat kuin puunrunko ja kaarna; He olivat aina yhdessä. Loppujen lopuksi Kaura olikin sitten rakastunut Kirryyn tämän ollessa seikkailuilla Vivetin, Puolikuun, Rhambin ja Jhingon kanssa, ja Kirryn päästyä yli Scorpionista he päättivät, että he molemmat olisivat onnellisempia yhdessä parina kuin erillään ystävinä, ja Kirry otti uroon kumppanikseen.
* **Kookos:** Kookos on Kirryn pentu, ja siksi Kirrylle hyvin tärkeä. Kookos on hänen ainoa poikansa.
* **Orvokki:** Orvokki on Kirryn toinen pentu, ja Kirryn mielestä tämä muistuttaa Vivetiä violetin turkkinsa vuoksi. Orvokki on Kirryn toinen tytär.
* **Kukinto:** Kukinto on toinen Kirryn tyttäristä, mutta hän kuoli nuorena. Kirry suri tyttärensä kuolemaa kauan.
* **Cashew:** Cashew ja Kirry olivat erittäin riitaisissa väleissä keskenään. Syyksi voi koitua ehkä se, kun katoamisensa jälkeen Cashew palasi erittäin raadeltuna ja traumatisoituneena, Kirry ja Cashew alkoivat riidellä oliko Puolikuun kokemus vanhempien erosta kauheampi kuin Cashew'n kokemus.

### Trivia:

* Kirryn hännän piti alunperin vääntyä puusta putoamisen seurauksena, mutta se olisi halvaannuttanut hännän, joten taustatarinaa muutettiin.
* Kirryä kuvaa eniten My Little Pony-sarjasta inspiroitunut kappale Pinkie's Brew.